cyanic-selkie/wikianc huggingface dataset:
นนทนันท์ อัญชุลีประดิษฐ์
นนทนันท์ อัญชุลีประดิษฐ์ เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V3 มาจากออดิชั่นสดจากภาคกลาง ได้ตำแหน่ง รองชนะเลิศอันดับ 2 ของทรู อะคาเดมี แฟนเทเชีย ฤดูกาลที่ 8
ประวัติ
นนทนันท์ (ชื่อเดิมว่า โค้ก) เกิดเมื่อวันศุกร์ที่ 8 มิถุนายน พ.ศ. 2533 ที่จังหวัดนครราชสีมา ศึกษาระดับอนุบาลและประถมศึกษาที่โรงเรียนอนุบาลเด่นหล้า ระดับมัธยมศึกษาที่โรงเรียนวัดราชโอรส และระดับอุดมศึกษาที่คณะนิเทศศาสตร์ มหาวิทยาลัยรังสิต สาขาสื่อสารการตลาดแบบบูรณาการ ย้ายพร้อมกับครอบครัวมาอาศัยที่กรุงเทพมหานคร เข้าประกวดรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ได้รับตำแหน่ง รองชนะเลิศอันดับ 2 หลังจากนั้นมีผลงานเพลงแจ้งเกิด "แค่ของเลียนแบบ" และมีผลงานแสดงซีรีส์อย่าง U-Prince และมีผลงานอีกหลายเพลงกับค่ายทรูแฟนเทเชีย จากนั้นได้ย้ายค่ายมาอยู่ค่ายแกรมมี่ มีผลงานเพลงเพลงแรกคือ "ใต้ความโสด"
ผลงานคอนเสิร์ต
2560
2561
2562
2563
2565
นกกระจ้อยญี่ปุ่น
นกกระจ้อยญี่ปุ่น (Horornis diphone), รู้จักกันในชื่อภาษาญี่ปุ่นว่า อุงุยสึ (鶯; ウグイス), เป็นนกจาบปีกอ่อน (passerine) สายพันธ์หนึ่งที่พบได้ยาก เนื่องจากมีธรรมชาติชอบหลบซ่อน แต่เสียงร้องของมันสามารถได้ยินในพื้นที่ส่วนใหญ่ของประเทศญี่ปุ่นในช่วงต้นฤดูใบไม้ผลิ นกกระจ้อยญี่ปุ่นมักมีสีคล้ายใบมะกอกแก่ (brown) แต่โทนสีค่อนข้างหม่น มีพฤติกรรมชอบหลบซ่อนสายตามนุษย์แต่ชอบร้องส่งเสียง มีความยาวลำตัวประมาณ 15.5 cm และมีโภชนาการเป็นแมลงขนาดเล็ก
เนื่องจากพฤติกรรมที่ชอบร้อง(เพลง)ส่งเสียง จึงทำให้นกชนิดนี้มีชื่อเล่นภาษาอังกฤษว่า "Japanese Nightingale" และมีผู้นิยมจับนกกระจ้อยญี่ปุ่นใส่กรงขังไว้เพื่อฟังเสียงของมัน นอกจากนี้เสียงที่ไพเราะของนกกระจ้อยญี่ปุ่นก็เป็นธีม หรือหัวข้อที่สำคัญในบทกวีของญี่ปุ่น โดยมีงานประพันธ์ร้อยกรองทั้งประเภทไฮกุและเร็งกะที่เอ่นถึงชื่อนก "อุงุยสึ" เพื่อแสดงการมาถึงของฤดูใบไม้ผลิ และการเบ่งบานของดอกซากุระ
มิเชลล์ โอบามา
มิเชลล์ ลาวอห์น โรบินสัน โอบามา (Mrs. Michelle LaVaughn Robinson Obama) (เกิด 17 มกราคม พ.ศ. 2507) เป็นภริยาของบารัก โอบามา ประธานาธิบดีแห่งสหรัฐอเมริกาคนที่ 44 ซึ่งนั่นทำให้เธอดำรงสถานะสุภาพสตรีหมายเลขหนึ่งแห่งประเทศสหรัฐอเมริกา และนับเป็นคนแรกที่มีเชื้อสายแอฟริกัน-อเมริกัน
มิเชลล์เกิดและโตในทางตอนใต้ของเมืองชิคาโก รัฐอิลลินอย จบการศึกษาจากมหาวิทยาลัยพรินซ์ตัน และโรงเรียนกฎหมายมหาวิทยาลัยฮาร์เวิร์ด ภายหลังจากจบการศึกษามิเชลล์ได้กลับไปทำงานกับสำนักงานกฎหมายซิดลีย์ออสตินในชิคาโก ก่อนจะพบรักกับบารัก และแต่งงานกัน ทั้งคู่มีบุตรสาวด้วยกันสองคนคือ มาเลีย แอน และซาช่า
ในปี พ.ศ. 2556 มิเชลเป็นผู้ประกาศรางวัลภาพยนตร์ยอดเยี่ยม ในงานประกาศผลรางวัลออสการ์ ครั้งที่ 85 จากทำเนียบขาวมายังดอลบีเธียเตอร์ นับเป็นสุภาพสตรีหมายเลขหนึ่งคนแรกที่เป็นผู้ประกาศรางวัลดังกล่าว
ซาวส์เฟกบัตโอเค
ซาวส์เฟกบัตโอเค (Sounds Fake but Okay) เป็นพอดแคสต์สุขนาฏกรรมรายสัปดาห์ที่เน้นในเรื่องเอเซ็กชวลและเอโรแมนติก พอดแคสต์ดำเนินรายการโดยซาราห์ คอสเทลโล (Sarah Costello) และเคย์ลา คาสไซกา (Kayla Kaszyca) ศิษย์เก่าของมหาวิทยาลัยมิชิแกน ทุก ๆ วันอาทิตย์ คอสเทลลาและคาสไซกา "พูดคุยเกี่ยวกับทุกสิ่งที่เกี่ยวข้องกับความรัก ความสัมพันธ์ เพศวิถี และเรื่องอื่น ๆ อีกมากมายที่พวกเขายังไม่เข้าใจ"
ในเดือนพฤศจิกายน พ.ศ. 2563 พอดแคสต์ได้รับรางวัลดิสคัฟเวอร์พอด 2020 ในสาขา "พอดแคสต์วัฒนธรรมแอลจีบีทียอดเยี่ยม"
ฉมวก
ฉมวก (คำอ่าน ฉะ-หมวก) เป็นอุปกรณ์ลักษณะคล้ายกับหอก ใช้เพื่อ จับปลา หรือใช้ในการล่าสัตว์น้ำตัวใหญ่จำพวก วาฬ
ประวัติ
ฉมวก เป็นอุปกรณ์ที่ได้มีการใช้งานกันอย่างแพร่หลายตั้งแต่ช่วงยุคหิน มีการค้นพบภาพจารึกฝาผนังในถ้ำ Cosquer ทางตอนใต้ของประเทศฝรั่งเศสอายุมากกว่า 16,000ปี โดยในภาพประกอบด้วยรูปแมวน้ำที่ถูกแทงด้วยฉมวก
เมืองปากลาย
เมืองปากลาย ตั้งอยู่ในแขวงไชยะบุรี(ไชยะบุลี) สปป.ลาว หลังการเปิดสะพานมิตรภาพน้ำเหืองไทย-ลาว เมืองปากลายถือเป็นหนึ่งในเส้นทางจากจังหวัดเลยสู่เมืองหลวงพระบาง(มรดกโลก)
ปัจจุบันเป็นชุมชนเล็ก ๆ ที่มีวิถีความเป็นอยู่อย่างเรียบง่าย ปากลายเคยเป็นเมืองท่าสำคัญจากไชยะบุลีไปสู่เมืองหลวงพระบางมีแม่น้ำโขงไหลผ่าน มีอาคารเก่าแบบอาณานิคมฝรั่งเศสปะปนอยู่กับเรือนไม้ของชาวบ้าน จากท่าน้ำโขงสามารถเดินทางกลับไปสู่เมืองเชียงคานประเทศไทยได้ในระยะเวลาประมาณไม่เกิน 3 ชั่วโมง มีเส้นทางการนั่งเรือจากปากลายสู่บ้านผาเลียบ ที่ระหว่างทางจะได้พบกับการร่อนแร่ทองคำของชาวบ้าน การหาปลาในรูปแบบต่างๆ ของชาวบ้าน รวมถึงเกาะแก่งหินรูปร่างแปลกตาต่างๆ ที่มีให้เห็นอยู่ทั่วไป
Pemphixina
สปีชีส์นี้พบได้ทางตอนใต้ของมหาสมุทรอินเดีย
มาตรา 9 ของรัฐธรรมนูญแห่งญี่ปุ่น
มาตรา 9 ของรัฐธรรมนูญแห่งญี่ปุ่น เป็นบทในรัฐธรรมนูญแห่งญี่ปุ่นที่ห้ามพฤติการณ์แห่งสงครามโดยรัฐ รัฐธรรมนูญดังกล่าวมีผลใช้บังคับเมื่อวันที่ 3 พฤษภาคม 2490 หลังสงครามโลกครั้งที่สอง ในข้อความนี้ รัฐสละสิทธิอธิปไตยในสงครามและห้ามการระงับข้อพิพาทระหว่างประเทศผ่านการใช้กำลัง มาตรานี้ยังแถลงว่า เพื่อบรรลุเป้าประสงค์เหล่านี้ จะไม่มีการธำรงกองทัพที่มีศักย์สงคราม แม้ญี่ปุ่นยังธำรงกองทัพโดยพฤตินัย คือ กองกำลังป้องกันตนเองญี่ปุ่น
ข้อความในมาตรา
"# โดยที่มีความมุ่งประสงค์อย่างแท้จริงในสันติภาพระหว่างชาติโดยมีความยุติธรรมและความสงบเรียบร้อยเป็นพื้นฐาน ชนชาวญี่ปุ่นยอมสละจากสงครามไปตลอดกาลนานโดยให้ถือเป็นสิทธิสูงสุดแห่งชาติ กับทั้งสละจากการคุกคามหรือการใช้กำลังเพื่อแก้ไขข้อพิพาทระหว่างชาติ
การตีความใหม่ใน พ.ศ. 2557
ในเดือนกรกฎาคม 2557 รัฐบาลญี่ปุ่นอนุมัติการตีความใหม่ซึ่งรัฐธรรมนูญอันสละสิทธิ์สงคราม แม้มีความกังวลและความไม่เห็นด้วยจากประเทศเพื่อนบ้าน ซึ่งอนุญาตให้ใช้กำลังทหารเพื่อโจมตีประเทศอื่นและเข้าสู่สงคราม การใช้กำลังทหารเพื่อการนี้ถูกพิจารณาว่ามิชอบด้วยกฎหมายและเป็นอันตรายร้ายแรงต่อประชาธิปไตยของญี่ปุ่น เนื่องจากนายกรัฐมนตรีหลีกเลี่ยงกระบวนการแก้ไขรัฐธรรมนูญซึ่งรัฐธรรมนูญกำหนด และทำให้มีการเปลี่ยนแปลงมูลวิวัติต่อความหมายของหลักการมูลฐานในรัฐธรรมนูญโดยคำสั่งของคณะรัฐมนตรี โดยปราศจากการอภิปรายหรือลงมติของสภาไดเอต (สภาผู้แทนราษฎร) และไม่ได้รับความเห็นชอบจากสาธารณะ
สังคมรมรร็อกส์
สังคมรมรร็อกส์ (संगमरमर रॉक्स) หรือ มาร์เบิลร็อกส์ (Marble Rocks) เป็นช่องเขาส่วนหนึ่งบนแม่น้ำนรรมทาในประเทศอินเดีย ใกล้กับเมืองชัพพัลปุระ รัฐมัธยประเทศ แม่น้ำช่วงนี้ไหลผ่านกลางระหว่างช่องเขาหินอ่อน ที่ถูกกัดเซาะ ส่วนใหญ่มีองค์ประกอบของแมกนีเซียม ช่องเขาหินอ่อนนี้มีความยาวรวม 8 กิโลเมตร รวมถึงเป็นหนึ่งในแหล่งที่มีการขุดหินอ่อนไปใช้งานในประเทศอินเดีย
กรมราชเลขานุการในพระองค์
กรมราชเลขานุการในพระองค์ เดิมคือ สำนักราชเลขาธิการ เป็นหน่วยราชการในพระองค์ ระดับกรม สังกัดสำนักพระราชวัง ซึ่งมีหน้าที่เกี่ยวกับการเลขานุการในองค์พระมหากษัตริย์ เกี่ยวกับงานหนังสือที่หน่วยราชการ เอกชนและบุคคลทั่วไปส่งเข้ามา เพื่อขอให้นำความขึ้นกราบบังคมทูลพระกรุณา ขอพระราชทานพระบรมราชานุญาต พระบรมราชวินิจฉัยและพระมหากรุณา แล้วแต่กรณี รวมทั้งทำหน้าที่รับพระราชทานพระราชดำริและพระราชดำรัส เพื่อเชิญไปยังหน่วยงานและบุคคลที่เกี่ยวข้อง มีบทบาทเป็นผู้ประสานงานระหว่างพระมหากษัตริย์กับรัฐบาล และหน่วยงานต่าง ๆ ทั้งภาครัฐหรือเอกชนและบุคคลทั่วไป ทั้งที่เป็นราชการแผ่นดินและการส่วนพระองค์ ก่อตั้งขึ้นในรัชสมัย พระบาทสมเด็จพระจุลจอมเกล้าเจ้าอยู่หัว ในตอนนั้นเรียกว่าออฟฟิศไปรเวตสิเกรตารีหลวง หรือกรมราชเลขาธิการ
== การจัดหน่วยงานในกรมราชเลขานุการในพระองค์ == ตำแหน่งหัวหน้าของกรมราชเลขานุการในพระองค์ คือ อธิบดีกรมราชเลขานุการในพระองค์ (เทียบเท่าเลขาธิการพระราชวัง) ซึ่งคนปัจจุบัน คือ ดร.กฤษณ์ กาญจนกุญชร ซึ่งดำรงตำแหน่งราชเลขาธิการเป็นคนสุดท้ายและเป็นอธิบดีกรมราชเลขานุการในพระองค์เป็นคนแรก โดยดำรงตำแหน่งราชเลขาธิการตั้งแต่ 1 ตุลาคม พ.ศ. 2555 ถึง 1 พฤษภาคม พ.ศ. 2560 และหลังจากนั้นได้ดำรงตำแหน่งอธิบดีกรมราชเลขานุการในพระองค์ จนถึงปัจจุบัน
อีดกิฟูแห่งเคนต์
อีดกิฟูแห่งเคนต์ (หรือเอ็ดกิว่า หรืออีดิว่า) (ภาษาอังกฤษ Eadgifu of Kent or Edgiva or Ediva] เป็นพระมเหสีพระองค์ที่สามของเอ็ดเวิร์ดผู้อาวุโส พระมหากษัตริย์แห่งแองโกลแซ็กซัน
เอ็ดกิฟูเป็นธิดาของซิกเฮล์ม ผู้นำท้องถิ่นของเคนต์ ที่เสียชีวิตในสมรภูมิแห่งโฮล์มในปีค.ศ.902 พระนางอภิเษกสมรสกับเอ็ดเวิร์ดราวปีต.ศ.919 และกลายเป็นพระราชมารดาของโอรสสองพระองค์ พระเจ้าเอ็ดมุนด์ที่ 1 แห่งอังกฤษ และพระเจ้าอีดเร็ดแห่งอังกฤษ กับพระธิดาสองพระองค์ นักบุญอีดเบอร์แห่งวินเชสเตอร์ และอีดกิฟู พระองค์สิ้นพระชนม์ในรัชสมัยของพระนัดดา เอ็ดก้าร์
ตามที่เรื่องเล่าที่ถูกเขียนในช่วงต้นยุค 960 บอกมา พระบิดาของพระนางได้จำนองคูลลิ่งในเคนต์กับชายที่ขื่อกอด้าเพื่อกู้หนี้ พระนางอ้างว่าพระบิดาได้ชำระหนี้แล้วและยกที่ดินให้ก่พระนาง แต่กอด้าไม่ยอมรับเงินและไม่ยอมยกที่ดินให้ พระนางได้คูลลิ่งมาหลังจากพระบิดาเสียชีวิตหกปี หลังจากที่พระสหายของพระนางโน้มน้าวพระเจ้าเอ็ดเวิร์ดให้ขมขู่ว่าริมทรัพย์ริมทรัพย์กอด้าหากไม่ตัดใจจากที่ดิน ต่อมาเอ็ดเวิร์ดประกาศริบที่ดินของกอด้าและประราชทานกฎบัตรให้อีดกิฟู แต่พระนางคืนที่ดินส่วนใหญ่ให้กอด้า แม้จะเก็บกฎบัตรไว้ บางทีการอภิเษกสมรสของพระนางอาจเกิดขึ้นหลังจากตอนนี้ หลังเอ็ดเวิร์ดเสียชีวิต พระเจ้าเอเธลสตานเรียกร้องให้อีดกิฟูคืนกฎบัตรให้กอด้า บางทีอาจเป็นเพราะกษัตริย์ไม่ถูกกับพระมารดาเลี้ยง
พระนางหายตัวไปจากราชสำนักในช่วงรัชสมัยของโอรสเลี้ยง พระเจ้าเอเธลสตาน แต่พระนางผงาดและมีอิทธิพลในช่วงรัชสมัยของโอรสทั้งสอง ในฐานะราชินีม่าย ตำแหน่งของพระนางดูเหมือนจะอยู่สูงกว่าพระสุณิสา ในกฎบัตรของเคนต์ช่วงระหว่างปีค.ศ.942-944 พระสุณิสาของพระนาง เอลฟ์กิฟูแห่งชาฟท์สบรี ลงพระนามของพระองค์เองว่าเป็นพระมเหสีรองของกษัตริย์ มีตำแหน่งอยู่ระหว่างเหล่าบิชอปกับเหล่าผู้นำท้องถิ่น จากการเปรียบเทียบ เอ็ดกิฟูลงพระนามในตำแหน่งที่สูงกว่าราชินีพระราชมารดา ต่อจากโอรสของพระนาง เอ็ดมุนด์และอีดเร็ด แต่มาก่อนเหล่าอาร์ชบิชอปและเหล่าบิชอป
หลังจากการสวรรคตของโอรสองค์เล็ก อีดเร็ด ในปีค.ศ.955 พระนางถูกริบที่ดินโดยพระนัดดาองค์โต พระเจ้าเอ็ดวิก บางทีอาจเป็นเพราะพระนางเข้าข้างพระอนุชาของพระองค์ เอ็ดก้าร์ ในการขัดแย้งระหว่างสองพี่น้อง เมื่อเอ็ดก้าร์สืบสันตติวงศ์หลังการสวรรคตของเอ็ดวิกในปีค.ศ.959 พระนางได้รับที่ดินคืนมาบางส่วนและได้รับสินน้ำใจจากพระนัดดา แต่พระนางไม่เคยได้กลับไปผงาดที่ราชสำนักอีก พระนางได้รับการบันทึกครั้งสุดท้ายในฐานะพยานในกฎบัตรปีค.ศ.966
พระนางเป็นที่รู้จักในฐานะผู้สนับสนุนคนของศาสนจักรและเป็นผู้อุปถัมภ์ศาสนจักร
ชาวยิวอเมริกัน
ชาวอเมริกันเชื้อสายยิว (American Jews หรือ Jewish Americans) คือประชาชนชาวอเมริกันที่สืบเชื้อสายมาจากชาวยิวหรือชาวยิวที่พำนักอยู่ในสหรัฐอเมริกาในฐานะคนต่างด้าว สหรัฐอเมริกาเป็นที่ตั้งถิ่นฐานของชาวยิวที่ใหญ่เป็นที่สองของโลกรองจากอิสราเอลขึ้นอยู่กับคำจำกัดคความทางศาสนา (ชาวยิวโดยเชื้อชาติ vs ชาวยิวโดยเชื้อชาติและศาสนา) และสถิติของจำนวนประชากรต่างๆ ประชากรชาวอเมริกันเชื้อสายยิวประมาณว่ามีด้วยกันทั้งหมดประมาณ 5,128,000 คน หรือ 1.7% ของประชากรอเมริกันทั้งหมด ในปี ค.ศ. 2007 (301,621,000 คน) แต่จำนวนอาจจะสูงถึง 6,444,000 คน หรือ 2.2% ในขณะที่สถิติของสำนักงานสถิติกลางของจำนวนประชากรอิสราเอลประมาณว่าเป็นจำนวน 5,435,800 คนในปี ค.ศ. 2007 (75.7% ของประชากรโดยทั่วไป)
ชาวยิวในสหรัฐอเมริกาส่วนใหญ่เป็นชาวยิวอัชเคนาซิที่อพยพมาจากยุโรปกลาง และ ยุโรปตะวันออกและผู้สืบเชื้อสาย นอกจากนั้นก็ยังมีกลุ่มชนชาวยิวสาขาต่างๆ (Jewish ethnic divisions) ที่รวมทั้งมิซราฮิ และ เซฟาร์ดี ฉะนั้นชาวยิวในสหรัฐอเมริกาจึงมีด้วยกันหลายวัฒนธรรมและสาขาของศาสนาตั้งแต่ออร์ธอด็อกซ์ฮาเรดีไปจนถึงผู้ใช้ชีวิตในสังคมที่ไม่เกี่ยวข้องกับศาสนา หรือชาวยิวที่เป็นยิวโดยเชื้อชาติเท่านั้นโดยไม่นับถือศาสนาใด
ฟาโรห์อานาต-เฮร์
อานาต-เฮร์ (หรือ อานาต-ฮาร์) อาจจะทรงเป็นผู้ปกครองพระองค์แรกของราชวงศ์ที่สิบหกแห่งอียิปต์ ทรงปกครองบางส่วนของอียิปต์ล่างในช่วงสมัยระหว่างกลางที่สองในฐานะข้าราชบริพารของฟาโรห์ชาวฮิกซอสจากราชวงศ์ที่สิบห้า อย่างไรก็ตาม ประเด็นดังกล่าวยังมีการโต้แย้งอยู่ โดยคิม ไรฮอลต์ และดาร์เรล เบเกอร์ นักไอยคุปต์วิทยา เชื่อว่า อานาต-เฮร์ ทรงเป็นหัวหน้าเผ่าจากคานาอันร่วมสมัยกับราชวงศ์ที่สิบสองที่เรืองอำนาจในขณะนั้น ส่วนคนอื่น ๆ เช่น เอ็น. จี. แอล. แฮมมอนด์ ได้ยืนยันว่าพระองค์ทรงเป็นเจ้าชายจากราชวงศ์ที่สิบห้า พระนามของพระองค์มีความหมายว่า หมายถึง "เทพีอานาตทรงพอพระทัย" และเทพีอานาต เป็นเทพีในศาสนาของกลุ่มชาวเซมิติก ซึ่งแสดงว่าพระองค์ทรงมีเชื้อสายคานาอัน
หลักฐานยืนยัน
อานาต-เฮร์ ทรงได้รับการยืนยันด้วยตราประทับแมลงสคารับจำนวนสองชิ้น หนึ่งในนั้นทำจากหินสบู่และอาจจะมีต้นกำเนิดมาจากเมืองบูบาสทิสในบริเวณดินดอนสามเหลี่ยมปากแม่น้ำไนล์ ไม่ปรากฏพระนามของพระองค์อยู่ในบันทึกพระนามแห่งตูริน ซึ่งเป็นบันทึกพระนามที่ปรับปรุงใหม่ในช่วงสมัยรามเสส และเป็นแหล่งข้อมูลทางประวัติศาสตร์เบื้องต้นที่เกี่ยวข้องกับผู้ปกครองในช่วงสมัยระหว่างกลางที่สอง
เจ้าชาย
ตราประทับดังกล่าวไม่พบระนามของพระองค์อยู่วงคาร์ทูช และไม่ปรากฏหลักฐาน ดังนั้น พระองค์ทรงขึ้นครองราชย์เป็นฟาโรห์ เอ็น. จี. แอล. แฮมมอนด์ จึงเสนอว่าพระองค์อาจจะทรงเป็นเจ้าชายชาวฮิกซอส ในช่วงการขึ้นมามีอำนาจของราชวงศ์ที่สิบห้าที่อะวาริส
หัวหน้าเผ่า
หลังจากหลักฐานที่ไม่ปรากฏพระนามในคาร์ทูช คิม ไรฮอล์ทยังให้เหตุผลว่า พระองค์ทรงไม่เคยขึ้นครองราชย์ในฐานะผู้ปกครองของอียิปต์ล่าง นอกจากนี้ ไรฮอล์ทยังชี้ให้เห็นถึงรูปแบบและการออกแบบของตราประทับของพระองค์ ซึ่งโดยทั่วไปแล้วจะเป็นตราประทับที่สร้างขึ้นในช่วงราชวงศ์ที่สิบสอง ดังนั้น ไรฮอล์ทจึงให้เหตุผลว่า พระองค์ทรงเป็นหัวหน้าเผ่าจากคานาอันร่วมสมัยกับราชวงศ์ดังกล่าวและผู้ที่อาจจะมีความสัมพันธ์ทางการค้ากับอียิปต์ ตามคำกล่าวของไรฮอล์ท พระนาม เฮกา-คาซุต ซึ่งเป็นข้อโต้เถียงหลักสำหรับช่วงเวลาของราชวงศ์ที่สิบห้า ซึ่งยังพบในตราประทับจากราชวงศ์ที่สิบสองและสิบสี่ และไม่สามารถใช้เพื่อระบุช่วงเวลาที่ทรงมีพระชนม์ชีพของพระองค์ได้อย่างแน่ชัด
วุฒิพงศ์ ฉายแสง
นายวุฒิพงศ์ ฉายแสง ที่ปรึกษารองนายกรัฐมนตรี ในรัฐบาล ยิ่งลักษณ์ ชินวัตรอดีตรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนายสมัคร สุนทรเวช และรัฐบาลของสมชาย วงศ์สวัสดิ์ เป็นน้องชายของนายจาตุรนต์ ฉายแสง อดีตรักษาการหัวหน้าพรรคไทยรักไทย
การทำงาน
นายวุฒิพงศ์ ฉายแสง เคยดำรงตำแหน่งเลขานุการรัฐมนตรีช่วยว่าการกระทรวงอุตสาหกรรม ในปี พ.ศ. 2528 ต่อมาได้หันไปประกอบธุรกิจด้านอสังหาริมทรัพย์ และด้านเกษตร
ในด้านการเมืองเคยลงสมัครสมาชิกสภาผู้แทนราษฎร จังหวัดฉะเชิงเทรา ครั้งแรกเมื่อปี พ.ศ. 2539 และเป็นสมาชิกสภาร่างรัฐธรรมนูญ จังหวัดฉะเชิงเทรา พ.ศ. 2539 ต่อมาได้ลงสมัครรับเลือกตั้งสมาชิกสภาผู้แทนราษฎรอีกครั้ง และได้รับการเลือกตั้งเป็นสมาชิกสภาผู้แทนราษฎร ในปี พ.ศ. 2544 สังกัดพรรคไทยรักไทย
ในรัฐบาลของนายสมัคร สุนทรเวช ได้รับตำแหน่งรัฐมนตรีว่าการกระทรวงวิทยาศาสตร์และเทคโนโลยี และได้รับตำแหน่งดังกล่าวต่อเนื่องในรัฐบาลนายสมชาย วงศ์สวัสดิ์ อีกสมัย ซึ่งสื่อมวลได้วิพากษ์วิจารณ์ว่าเป็นการตอบแทนนายจาตุรนต์ ฉายแสง ที่คอยเป็นหัวหมู่ให้พรรคไทยรักไทยตลอดมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อไทย แต่แพ้ให้กับ พล.ต.ท.พิทักษ์ จารุสมบัติ จากพรรคประชาธิปัตย์ ต่อมาได้รับแต่งตั้งเป็นที่ปรึกษารองนายกรัฐมนตรี (นายยงยุทธ วิชัยดิษฐ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 วุฒิพงศ์ได้ลงสมัครรับเลือกตั้ง สังกัดพรรคไทยรักษาชาติ แต่พรรคถูกยุบเสียก่อน จึงทำให้หมดสิทธิ์ในการลงเลือกตั้ง โดยให้สัมภาษณ์ว่า ทันทีที่ทราบว่าพรรคถูกยุบ ตนก็ประกาศสนับสนุนพรรคอนาคตใหม่ทันที และจะเดินหน้าช่วยอย่างเต็มที่เพื่อช่วยฝ่ายประชาธิปไตย เพราะมีอุดมการณ์เดียวกัน คือไม่เอาการสืบทอดอำนาจ ก่อนจะกลับเข้าพรรคเพื่อไทยในเวลาต่อมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วุฒิพงศ์ได้ลงสมัครรับเลือกตั้งในพื้นที่เดิม สังกัดพรรคเพื่อไทย แต่ไม่ได้รับเลือกตั้ง
องคชาตหัก
องคชาติหักหมายถึงการฉีกขาดของเยื่อ tunica albuginea อันใดอันหนึ่งหรือทั้งสองอัน เยื่อนี้เป็นเนื้อเยื่อเส้นใยที่ห่อหุ้มส่วน corpora cavernosa ขององคชาติ สาเหตุมักมาจากการที่องคชาติที่แข็งตัวแล้วถูกกระแทกอย่างแรง อาจเกิดระหว่างการมีเพศสัมพันธ์หรือการช่วยตัวเองก็ได้ บางครั้งอาจเกิดการฉีกขาดของท่อปัสสาวะ เส้นประสาทดอร์ซัล หลอดเลือดดำดอร์ซัล หรือหลอดเลือดแดงดอร์ซัลร่วมด้วยได้
จากเจ้าพระยาสู่อิรวดี
จากเจ้าพระยาสู่อิรวดี (อังกฤษ: From Chao Phraya to Irrawaddy; พม่า: ကျောက်ဖရားမှဧရာဝတီသို့) เป็นละครโทรทัศน์อิงประวัติศาสตร์ กำกับโดย ชาติชาย เกษนัส จำนวน 12 ตอน เริ่มออกอากาศตอนแรกเมื่อวันที่ 1 มกราคม พ.ศ. 2565 ถึงวันที่ 6 กุมภาพันธ์ พ.ศ. 2565 ออกอากาศทุกวันเสาร์-อาทิตย์ เวลา 20.15 น. มีเนื้อเรื่องเกี่ยวกับพระเจ้าปดุง ราชวงศ์โก้นบองกับอาณาจักรอยุธยา ราว พ.ศ. 2325 ช่วงเหตุการณ์ที่กลุ่มชาวอโยธยารวมทั้งเชื้อพระวงศ์ที่ถูกกวาดต้อนไปยังกรุงอังวะหลังการเสียกรุงศรีอยุธยาครั้งที่สอง ราว จ.ศ. 1129 (พ.ศ. 2310) นำแสดงโดย จิรายุ ตันตระกูล นัฐรุจี วิศวนารถ เดาง์ และนีน ตเว ยูออง
เรื่องย่อ
เหตุการณ์เริ่มต้นที่ ณ ใจกลางเมืองย่างกุ้ง นุชนาฏ (นำแสดงโดย: นัฐรุจี วิศวนารถ) ได้รับงานใหม่ในตำแหน่งผู้ช่วยเชฟ เธอได้รู้จักกับเพื่อนใหม่เป็นชาวเมียนมา ชื่อ ซินซิน (นำแสดงโดย: นีน ตเว ยู ออง) รวมทั้งหัวหน้าเชฟ ปกรณ์ (นำแสดงโดย: จิรายุ ตันตระกูล) นุชนาฏ มักมีอาการหมดสติบ่อยครั้งจากโรคเนื้องอกในสมอง วันหนึ่ง นุชนาฏ ได้หนังสือโบราณเล่มหนึ่งเรื่อง อิเหนา ฉบับภาษาพม่า มีภาพประกอบเป็นท่าร่ายรำต่างๆ แต่เมื่อเธอลองร่ายรำตามท่วงท่าที่ปรากฏในหนังสือนั้นจึงหมดสติไป เมื่อตื่นขึ้นมาอีกครั้ง นุชนาฏ กลับพาว่าตัวเองย้อนกลับไปในอดีตกลายเป็นหญิงสาวชาวโยดะยา นามว่า ปิ่น อาศัยอยู่ที่หมู่บ้านโยเดียที่กรุงอังวะซึ่งถูกกวาดตอนมาช่วงการเสียกรุงศรีอยุธยาครั้งที่สอง นุชนาฏยังได้พบกับ เจ้าฟ้ากุณฑล (นำแสดงโดย: เพ็ญพักตร์ ศิริกุล) และ เจ้าฟ้ามงกุฎ (นำแสดงโดย: ดวงใจ หิรัญศรี) ทั้งสองพระองค์ก็ถูกกวาดต้อนมาด้วย ปิ่น ได้ร่ายรำในป่า กระทั่งหม่องสะ (นำแสดงโดย: เดาง์) ศิลปินแห่งโรงละครหลวงพม่าพบเห็นเธอเข้า จึงได้พาตัวปิ่นไปเป็นนางรำให้กับโรงละครหลวง ปิ่นยังได้พบ บากอง ทหารมือขวาของอุปราช มีใบหน้าคล้ายกับปกรณ์ และพระสนมมาลา ที่คล้ายกับซินซินในภพปัจจุบัน นำพาให้นุชนาฏในร่างของปิ่นพบเหตุการณ์หลายสิ่งเมื่อสองร้อยกว่าปีก่อน ราวกับติดในอดีตยาวนาน ส่วนอีกด้านหนึ่ง ปกรณ์ หัวหน้าเชฟที่แอบมีใจให้กับนุชนาฏจึงได้แต่เฝ้ารอให้เธอตื่นเพื่อที่เขาจะได้ฟังเรื่องราวที่นุชนาฏพูดจากสิ่งที่อยู่ในความฝัน แต่แล้วอาการป่วยของนุชนาฏก็ทรุดลงเรื่อยๆ เธอจึงต้องเข้ารับการรักษาจนไม่รู้ว่าจะได้พบปกรณ์ ได้อีกเมื่อไร
Hemithiris
Hemithiris เป็นสกุลของแบรคิโอพอดที่อยู่ในวงศ์ Hemithirididae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
เจ้าชายฟรีดริช วิลเฮ็ล์ม เจ้าชายแห่งวีท
เจ้าชายฟรีดริช วิลเฮ็ล์ม เจ้าชายแห่งวีท (Friedrich Wilhelm, Prince of Wied) ประสูติเมื่อวันที่ 2 มิถุนายน พ.ศ. 2474 ณ สาธารณรัฐไวมาร์ เป็นพระโอรสในเจ้าชายแฮร์มันแห่งวีท กับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เป็นพระนัดดาในเจ้าชายวิลเฮ็ล์ม ฟรีดริช เจ้าชายแห่งวีท พระราชปนัดดาในพระเจ้าวิลเลียมที่ 2 แห่งเวือร์ทเทิมแบร์ค พระปนัดดาในเจ้าหญิงมารีแห่งเนเธอร์แลนด์ ทั้งยังทรงสืบเชื้อสายมาจากพระเจ้าวิลเลิมที่ 1 แห่งเนเธอร์แลนด์ พระองค์ทรงกลายเป็นเจ้าชายพระประมุขแห่งวีทหลังการสิ้นพระชนม์ของพระอัยกา เนื่องด้วยพระบิดาสิ้นพระชนม์ไปก่อน
เสกสมรส
เจ้าชายฟรีดริช วิลเฮ็ล์ม เจ้าชายแห่งวีท ทรงเสกสมรสครั้งแรกกับเจ้าหญิงกูดาแห่งวัลเด็คและเพือร์ม็อนท์ เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
และทรงเสกสมรสครั้งที่ 2 กับ เจ้าหญิงโซฟีแห่งชต็อลแบร์ค-ชต็อลแบร์ค เมื่อวันที่ 15 กรกฎาคม พ.ศ. 2510 มีพระบุตรอีก 2 พระองค์ คือ
เจ้าชายฟรีดริช วิลเฮ็ล์ม เจ้าชายแห่งวีท สิ้นพระชนม์ลงเมื่อวันที่ 28 สิงหาคม พ.ศ. 2543 สิริพระชันษา 69 ปี
ครามนอก
ครามนอก  เป็นพืชในสกุลคราม พบใน ลาว เวียดนาม เกาะสุมาตรา ในไทยพบทางตะวันออกเฉียงเหนือตามทุ่งโล่งและริมถนน กิ่งอ่อนมีขนกระจายทั่วไป ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง
ฮุสนี เรย์
ฮุสนี เรย์ (Husni Ray) นักมวยสากลชาวอินโดนีเซีย เกิดเมื่อ 9 พฤษภาคม พ.ศ. 2506 สถิติการชก 25 ครั้ง ชนะ 17 (น็อค 5) เสมอ 4 แพ้ 4 ป
ระวัติ
เรย์เคยชกมวยสากลสมัครเล่นมาก่อน และเคยติดทีมชาติอินโดนีเซียเข้าแข่งขันในกีฬาซีเกมส์ พ.ศ. 2530 ที่กรุงจาการ์ตาแต่ไม่ได้เหรียญรางวัล เรย์เริ่มชกมวยสากลอาชีพเมื่อ 20 ธันวาคม พ.ศ. 2530 ชนะน็อค ซัส ยันโต ยก 4 และชกชนะเป็นส่วนใหญ่เรื่อยมาจนได้ครองแชมป์อินโดนีเซียรุ่นมินิมัมเวทเมื่อ 23 มีนาคม พ.ศ. 2532 ชนะคะแนน บากีโอ ที่ อินโดนีเซีย และชกป้องกันแชมป์ไว้ได้ถึง 9 ครั้ง จนได้ชิงแชมป์โลกรุ่นมินิมัมเวท WBO เมื่อ 31 กรกฎาคม พ.ศ. 2533 แต่เป็นฝ่ายแพ้คะแนนราฟาเอล ทอร์เรสที่ อินโดนีเซีย ไม่ได้แชมป์ ไฟท์ต่อมา เดินทางมาชิงแชมป์เงารุ่นสตรอเวท WBC ที่ กรุงเทพฯ เมื่อ 13 พฤศจิกายน พ.ศ. 2533 ก็เป็นฝ่ายแพ้คะแนน อัศวิน ศ.ดุสิตไปอีก
เรย์ประสบความสำเร็จในการชกครั้งถัดมา เมื่อขึ้นชิงแชมป์เงารุ่นมินิฟลายเวท IBF เมื่อ 8 มิถุนายน พ.ศ. 2534 ชนะน็อค โจ คอนสแตนติโน ยก 10 ได้แชมป์มาครอง เรย์เดินทางมาป้องกันแชมป์ครั้งแรกที่เวทีราชดำเนิน ปรากฏว่าเป็นฝ่ายแพ้น็อค รัตนพล ส.วรพิน ยก 4 เสียแชมป์ไปเมื่อ 14 มิถุนายน พ.ศ. 2535 จากนั้น เรย์ก็แขวนนวมไป
ประเทศตุรกีในโอลิมปิกเยาวชนฤดูร้อน 2010
ประเทศตุรกี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 55 คน ใน 15 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 1 เหรียญทอง 3 เหรียญเงิน และ 6 เหรียญทองแดง รวมทั้งหมด 10 เหรียญ
กรีฑา
ผลการแข่งขันดังนี้ :
จักรพรรดินีเซี่ยวเจี๋ยซู่
สมเด็จพระจักรพรรดินี้เสี้ยวเจี๋ยสู้ แห่งราชวงศ์หมิง (孝潔肅皇后, พ.ศ. 1522-1528) เป็นฮองเฮาใน จักรพรรดิเจียจิ้ง จักรพรรดิแห่ง ราชวงศ์หมิง
เป็นข่าว
เป็นข่าว เป็นละครแนวซีรีส์ออกอากาศทางสถานีโทรทัศน์ไทยทีวีสีช่อง 3 ทุกวันพฤหัสบดี เวลาประมาณ 23:15 น. - 00:15 น. เริ่มออกอากาศ 16 กุมภาพันธ์ พ.ศ. 2555 แต่เนื่องจากกระแสตอบรับจากผู้ชมไม่ดีเท่าที่ต้องการ ซึ่งซิตคอมซีรีส์เรื่องเป็นข่าวจะหลุดจากผังรายการช่อง 3 ภายในสิ้นปี 2555 ซิตคอมเรื่องเป็นข่าวได้ออกอากาศมาถึงตอนสุดท้ายชื่อว่า "อย่าหยุดฝัน" ในวันที่ 8 พฤศจิกายน 2555 ซึ่งเป็นการปิดซิตคอมเรื่องเป็นข่าว
เรื่องย่อ
เป็นข่าว เป็นซีรีส์ของคนช่างฝัน ที่จะถ่ายทอดเรื่องราวสุดมันส์ของคนวงการบันเทิง โดยเล่าผ่าน "บริษัทดูแลดาว" บริษัทคนปั้นฝันที่เกิดขึ้นจากเมื่อ 10 กว่าปีก่อน โอม (แท่ง ศักดิ์สิทธิ์) ชายหนุ่มผู้มีความฝันอยากเข้าวงการบันเทิง แต่ความสามารถทางการแสดงไม่ถึง จึงต้องทิ้งความฝัน และเปลี่ยนมาทำหน้าที่ผลักดันปั้นฝันคนที่อยากเข้าวงการบันเทิงให้เป็นจริง โดยชวน พลอย (พิมพ์ พิมพ์มาดา) รุ่นน้องที่สนิทมาเปิดบริษัทดูแลดาว ซึ่งมีคนเบื้องหลังหลากหลายความคิด ไม่ว่าจะเป็น เฟี๊ยต (เจมส์ เรืองศักดิ์) หนุ่มหล่อนักขายมือทองจอมกะล่อน, อั้น (ฟลุค ศิครินทร์) แมวมองสุดซ่าส์หลานชายของโอม, นุ้ย (อุ้ม ขจรกิติ์) ฝ่ายแคสติ้งสุดฮา และลุงแดง (ถนอม นวลอนันต์) พ่อบ้านประจำบริษัท ที่มีประวัติเป็นดาราตกรุ่นยุคเก่าแต่เก๋าวงการ นอกจากนี้ยังมีเหล่าคนเบื้องหน้าอย่าง เมย์ (แป้ง อรจิรา) นางฟ้าของวงการ แต่เป็นนางมารร้ายในชีวิตจริง, แยม (เกรซ เดอะสตาร์) นางร้ายหน้าใหม่ที่พยายามทำทุกทางเพื่อให้ได้เป็นนางเอก หรือ ท๊อป (นิว ชัยพล) พระเอกดาวรุ่งพุ่งแรง คาสโนว่าสุดแสบ ตลอดจนคนนอกวงการจอมป่วนทั้ง ยอร์ช (เจี๊ยบ เชิญยิ้ม) เพื่อนสนิทของโอมที่แวะเวียนมาหาประจำ รวมไปถึง เจ๊เพ็ญ (เหมี่ยว ปวันรัตน์) เจ้าของร้านอาหารผู้บ้าดาราเป็นชีวิตจิตใจ
เพลงประกอบ
เพลงเปิด
เพลงปิดท้าย
สุพิน เมหตา
สุพิน เมหตา เป็นนักไวโอลิน นักร้องโทนเสียงเทเนอร์ และผู้อำนวยเพลงดนตรีคลาสสิกชาวอินเดีย มีชื่อเสียงในระดับโลกในฐานะผู้กำกับดนตรีและผู้อำนวยเพลงหลักของวงนิวยอร์กฟิลฮาร์โมนิก ตั้งแต่ปีค.ศ. 1978 ถึงค.ศ. 1991
การฟื้นฟูป่าชายเลน
บริบทเกี่ยวกับสิ่งแวดล้อม
ป่าชายเลน พร้อมกับสายพันธุ์สัตว์ที่พักพิง เป็นตัวแทนของแหล่งที่มาของความหลากหลายทางชีวภาพที่สำคัญทั่วโลก และให้นิเวศบริการที่มีคุณค่าต่อมนุษยชาติ โดยเป็นประโยชน์ต่อสัตว์เลี้ยงลูกด้วยน้ำนม, สัตว์เลื้อยคลาน และนกอพยพ ในฐานะของการให้อาหารและเป็นพื้นที่เพาะพันธุ์ และเอื้อต่อการเป็นที่อยู่อาศัยที่สำคัญของปลา และสายพันธุ์ครัสเตเชียนที่มีความสำคัญในเชิงพาณิชย์ รากของป่าชายเลนยังเป็นกันชนทางกายภาพของฝั่งทะเล จากผลกระทบโดยการกัดกร่อนของคลื่นทะเลและพายุ นอกจากนี้ ป่าชายเลนยังได้ปกป้องพื้นที่ชายฝั่งโดยการดูดซับน้ำท่วม และชะลอตัวการไหลของตะกอนในแม่น้ำ จากการมีตะกอนตกค้างในที่แห่งนี้ จึงอาจมีของเสียที่เป็นพิษเกิดขึ้น รวมถึงมีการปรับปรุงคุณภาพของน้ำและสุขาภิบาลในชุมชนชายฝั่ง
สำหรับชุมชนมนุษย์ที่พึ่งพาป่าชายเลน ป่าชายเลนเป็นแหล่งที่มาของรายได้ในท้องถิ่นอย่างยั่งยืนจากการเก็บเกี่ยวผลิตผลของปลาและขอนไม้ เช่นเดียวกับที่ไม่ใช่ผลิตภัณฑ์จากป่า เช่น พืชสมุนไพร, ใบปาล์ม และน้ำผึ้ง ในระดับโลก ป่าชายเลนยังทำหน้าที่ดูดสารคาร์บอนในปริมาณที่เทียบได้กับการปกคลุมท้องฟ้าของป่าฝนบนบก ซึ่งหมายความว่าป่าเหล่านั้นอาจจะมีบทบาทสำคัญในการบรรเทาการเปลี่ยนแปลงสภาพภูมิอากาศ นอกจากนี้ ยังเป็นการปกป้องชายฝั่งทางกายภาพจากระดับน้ำทะเลที่คาดว่าจะเพิ่มสูงขึ้น ซึ่งเกี่ยวข้องกับการเปลี่ยนแปลงสภาพภูมิอากาศ
อย่างไรก็ตาม ก็ยังมีข้อจำกัดของป่าชายเลนที่จะปรับตัวเข้ากับการเปลี่ยนแปลงสภาพภูมิอากาศ มีการคาดการณ์ว่าระดับน้ำทะเลจะเพิ่มขึ้น 1 เมตรและจะทำลายป่าชายเลนในหลายภูมิภาคทั่วโลก ซึ่งชุมชนชายฝั่งจะเสี่ยงต่อการเกิดน้ำท่วม, การกัดเซาะชายฝั่ง, การถูกรุกล้ำของน้ำเค็ม และภัยจากพายุที่เพิ่มขึ้น
อันเดรส มานูเอล โลเปซ โอบราดอร์
อันเดรส มานูเอล โลเปซ โอบราดอร์ (Andrés Manuel López Obrador) เป็นนักการเมืองชาวเม็กซิโก ซึ่งดำรงตำแหน่งเป็นประธานาธิบดีคนที่ 65 และคนปัจจุบันของประเทศเม็กซิโก
อ้างอิง
<references group="lower-alpha" />
1953
ครามต่อม
ครามต่อม เป็นพืชในสกุลคราม เป็นไม้พุ่ม กิ่งอ่อนมีทั้งขนรูป T และขนแบบมีต่อม ใบประกอบแบบขนนก มีขนแบบต่อมตามใบ ดอกช่อยาว มีขน กลีบดอกสีชมพูฝักทรงกระบอก เหยียดตรง มีขนและขนต่อมหนาแน่น เมล็ดรูปสี่เหลี่ยมผืนผ้า พบในศรีลังกา อินเดีย พม่า และเวียดนาม ในไทยพบทางภาคเหนือ
ตำบลปล้อง
"ตำบลปล้อง" เป็นตำบลหนึ่งในอำเภอเทิง จังหวัดเชียงราย ปัจจุบันมีทั้งส่วนที่อยู่ในเขตองค์การบริหารส่วนตำบลปล้องและเทศบาลตำบลบ้านปล้อง มีสถานที่ศักดิ์สิทธิ์หลายแห่ง เช่น พระธาตุจอมทอง วัดปงสนุก วัดดอนแก้ว วัดดอนแท่น เป็นต้น
ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่างๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง
ประวัติ
ประชาชนในตำบลปล้องเป็นชาวจังหวัดแพร่ จังหวัดลำปาง และจังหวัดเชียงใหม่ ได้พากันมาตั้งบ้านเรือนและได้มีการสร้างพระธาตุจอมทองขึ้น เพื่อเป็นที่สักการบูชาและเป็นที่รวมจิตใจของชาวตำบลในปี พ.ศ. 2517
สภาพทั่วไปของตำบล
อยู่ห่างจากที่ว่าการอำเภอเทิง ประมาณ 12 กม. อยู่ห่างจาก จังหวัดเชียงราย 52 กม. มีแม่น้ำปล้อง และร่องผักหนาม ไหลผ่านเขตตำบลปล้อง
ดูเพิ่ม
จังหวัดเชียงราย การเสนอโครงการจัดตั้งกิ่งอำเภอต่างๆในช่วงปี พ.ศ. 2539-ปัจจุบัน
แหล่งข้อมูลอื่น
http://www.plongwittayakhom.ac.th/ http://wikimapia.org/10936327/th/ตำบลปล้อง http://www.hotsia.com/tumbon/570403.shtml
รถโดยสารประจำทางในประเทศไทย
รถโดยสารประจำทางในประเทศไทย มีเรียกกันหลายชื่อในประเทศไทยเช่น รถเมล์ รถทัวร์ รถสองแถว รถสองแถวใหญ่ หรือ รถสองแถวเล็ก หรือเรียกชื่อเฉพาะตามพื้นที่ เช่น รถสี่ล้อแดง เป็นชื่อเรียกทั้งรถโดยสารและรถรับจ้างในจังหวัดเชียงใหม่ หรือ รถโพถ้อง เป็นชื่อเรียกรถโดยสารในจังหวัดภูเก็ต รถสองแถว ก็จัดเป็นรถสาธารณะด้วยเช่นกัน
การแบ่งหมวดรถโดยสารในประเทศไทย
กรมการขนส่งทางบกได้มีการแบ่งหมวดรถโดยสารไว้ 4 หมวดดังนี้
แบ่งตามจังหวัด
ในกรุงเทพและปริมณฑลให้บริการโดย องค์การขนส่งมวลชนกรุงเทพ (ขสมก.) และบริษัทเอกชนอื่น ๆ มีหลายเส้นทางและหลายประเภท ส่วนในเขตต่างจังหวัดให้บริการโดย บริษัท ขนส่ง จำกัด (บขส.) และบริษัทเอกชนอื่น ๆ
จังหวัดนครปฐม
สำหรับการเดินรถของ ขสมก. ในพื้นที่จังหวัดนครปฐม จะอยู่ภายใต้การควบคุมของเขตการเดินรถที่ 6 เฉพาะอำเภอพุทธมณฑล และอำเภอสามพราน
ต่อไปนี้คือเส้นทางรถประจำทางในจังหวัดนครปฐม
จังหวัดนนทบุรี
จังหวัดนนทบุรีมีระบบรถโดยสารสมาร์ทบัสของจังหวัดนนทบุรีเพื่อเป็นระบบขนส่งมวลชนรอง (Feeder) โดยร่วมกับโครงการรถไฟฟ้าสายสีม่วง โดยสายแรกที่เปิดให้บริการ คือสาย 6028 วงกลมราชพฤกษ์-ติวานนท์ เชื่อมต่อกับสถานีบางพลู สถานีบางรักใหญ่ สถานีบางรักน้อย-ท่าอิฐ และสถานีกระทรวงสาธารณสุข ของรถไฟฟ้าสายสีม่วง โดยเปิดให้บริการเมื่อวันที่ 19 เมษายน 2562 เก็บค่าโดยสาร 24 บาทตลอดสาย และสามารถใช้บัตรแรบบิทในการชำระค่าโดยสารได้
ในอนาคต บริษัท รีเจียนนอล ทรานซิท คอร์เปอร์เรชั่น จำกัด (RTC) มีแผนที่จะเปิดให้บริการรถสายอื่นอีก 6 สาย ได้แก่
(ปัจจุบันรถโดยสาร RTC นนทบุรีงดให้บริการ)
สำหรับการเดินรถของ ขสมก. ในพื้นที่จังหวัดนนทบุรี จะอยู่ภายใต้การควบคุมของเขตการเดินรถที่ 7 ครอบคลุมทั้งจังหวัด (ยกเว้นสาย 114 522 543 ที่เดินรถโดยเขตการเดินรถที่ 1, สาย 179 เดินรถโดยเขตการเดินรถที่ 4, สาย 79 เสริมพิเศษ เดินรถโดยเขตการเดินรถที่ 6, สาย 117 191 เดินรถโดยเขตการเดินรถที่ 8)
จังหวัดปทุมธานี
สำหรับการเดินรถของ ขสมก. ในพื้นที่จังหวัดปทุมธานี จะอยู่ภายใต้การควบคุมของเขตการเดินรถที่ 1 เฉพาะพื้นที่อำเภอคลองหลวง อำเภอธัญบุรี และอำเภอลำลูกกา (ยกเว้นสาย 520 ที่เดินรถโดยเขตการเดินรถที่ 2) ส่วนอำเภอเมืองปทุมธานีมีเพียงรถร่วมบริการ ขสมก. ในสาย 33 90
ต่อไปนี้คือรายชื่อรถประจำทางในจังหวัดปทุมธานี (เฉพาะรถโดยสารหมวด 1 กทม. ที่มีเส้นทางต่อเนื่อง)
จังหวัดสมุทรสาคร
ต่อไปนี้คือเส้นทางรถประจำทาง เฉพาะหมวด 1 และ 4
จังหวัดเชียงราย
บริษัท ธนภณ 888 จำกัด ได้เปิดเดินรถโดยสาร เชียงรายซิตี้บัส โดยวิ่งระหว่าง ท่าอากาศยานแม่ฟ้าหลวง เชียงราย - สถานีขนส่งจังหวัดเชียงราย แห่งที่ 1 - สถานีขนส่งจังหวัดเชียงราย แห่งที่ 2 เปิดให้บริการตั้งแต่เดือนตุลาคม 2561 เก็บค่าโดยสาร 20 บาทตลอดสาย
เทศบาลนครเชียงใหม่
(ปัจจุบันรถโดยสาร RTC เชียงใหม่งดให้บริการชั่วคราว)
นอกจากนี้ยังมีรถโดยสารของเทศบาลนครเชียงใหม่ ให้บริการในเส้นทางต่อไปนี้
รถสองแถวภายในจังหวัดแบ่งเป็นสี ได้แก่
จังหวัดลำปาง
มีรถประจำทางที่ให้บริการโดย สหกรณ์เดินรถลำปาง จำกัด ให้บริการครอบคลุมพื้นที่จังหวัดลำปางและจังหวัดใกล้เคียง โดยมีสายที่ให้บริการในเส้นทางหมวด 1 หมวด 3 และหมวด 4 จำนวน 18 สาย ประกอบด้วย
จังหวัดกาฬสินธุ์
ต่อไปนี้คือเส้นทางเดินรถจังหวัดกาฬสินธุ์
เทศบาลนครขอนแก่น
ขอนแก่นซิตี้บัส (Khon Kaen City Bus) เริ่มให้บริการครั้งแรกเมื่อวันที่ 1 กุมภาพันธ์ 2559 มีเส้นทางให้บริการทั้งสิ้น 3 สาย(ทั้งหมดใช้เลขสาย ปอ.24) ประกอบด้วย
อัตราค่าโดยสาร ผู้ใหญ่ 15 บาท เด็ก/นักเรียน 10 บาท ตลอดสาย
ขอนแก่นซิตี้บัสเคยยุติการให้บริการมาแล้วครั้งหนึ่ง เนื่องจากในช่วงหลังมีการลดเที่ยววิ่งลง ตั้งแต่สถานการณ์การแพร่ระบาด COVID-19 ที่ผ่านมา และพฤติกรรมการเดินทางของคนในท้องถิ่น ส่งผลให้ผู้โดยสารมีจำนวนน้อยลงเป็นอย่างมาก ประกอบกับบริษัทที่เป็นหัวเรือใหญ่ ที่มีส่วนร่วมในโครงการจำพวก city bus หลายๆ จังหวัด มีการลดบทบาทในส่วนของการเดินรถประจำทางลง เพื่อเน้นในธุรกิจด้านอื่นๆ แทน
ล่าสุดขอนแก่นซิตี้บัสกลับมาให้บริการอีกครั้งเมื่อวันที่ 17 มีนาคม 2566
ต่อไปนี้คือรายชื่อรถประจำทางประเภทสองแถวในพื้นที่อำเภอเมืองขอนแก่น
จังหวัดนครพนม
ต่อไปนี้คือเส้นทางเดินรถจังหวัดนครพนม
จังหวัดนครราชสีมา
ต่อไปนี้คือเส้นทางรถประจำทางในจังหวัดนครราชสีมา
เทศบาลนครอุดรธานี
บริษัท อุดรธานีพัฒนาเมือง จำกัด เป็นผู้จัดหารถโดยสาร Smart Bus รถเมล์ปรับอากาศแบบชานต่ำ จำนวน 30 ที่นั่ง พร้อมระบบ Free WiFi, CCTV, GPS, APP สามารถเช็คตำแหน่งรถได้ ในโครงการอุดรซิตี้บัส จำนวน 3 เส้นทางประกอบด้วย
โดยเก็บอัตราค่าโดยสาร 20 บาทตลอดสาย
จังหวัดอุบลราชธานี
บริษัท อุบลรวมใจพัฒนาเมือง จำกัด ได้เปิดเดินรถขนส่งมวลชนเมืองอุบลราชธานี Ubon Smart Bus (รถบัสโดยประจำทางสายที่ 15) เพื่อพัฒนาสู่การเป็น Smart Mobility ของจังหวัดอุบลราชธานี ในเส้นทางท่าอากาศยานนานาชาติอุบลราชธานี - ทุ่งศรีเมือง - สถานีขนส่งผู้โดยสารเฉลิมพระเกียรติฯ (จำนวน 1 เส้นทาง) โดยนำระบบเทคโนโลยีเข้ามาใช้ในการบริหารจัดการและบริการ เช่น Free Wifi, GPS, Wheelchair, CCTV, USB Charger และ E-wallet โดยเริ่มให้บริการตั้งแต่เดือนตุลาคม 2562 โดยเก็บอัตราค่าโดยสาร 20 บาทตลอดสาย
จังหวัดนครนายก
ต่อไปนี้คือเส้นทางเดินรถจังหวัดนครนายก
จังหวัดพระนครศรีอยุธยา
ต่อไปนี้คือเส้นทางเดินรถจังหวัดพระนครศรีอยุธยา
จังหวัดพิษณุโลก
เคยมีรถประจำทางของบริษัทเอกชนที่ชาวพิษณุโลกนิยมเรียกกันว่า รถเมล์บ้านเรา (ปัจจุบันได้ยุติการให้บริการแล้ว)
ปัจจุบัน บริษัท คิงค้อม ออโต้คาร์ พิษณุโลก จำกัด ได้เข้ามารับสัมปทานต่อ โดยเป็นผู้รับสัมปทานหลักในการบริการรถสองแถวรอบเมืองพิษณุโลก และให้บริการวิ่งรอบเมืองพิษณุโลกจนถึงปัจจุบัน ซึ่งเอกลักษณ์ที่โดดเด่นคือ รถสองแถวสีม่วงแบบโอเพ่นคาร์ เหมือนกับรถสองแถวทั่วไปที่มีหลังคาสูง ติดพัดลม และในปี 2562 ได้มีการปรับปรุงรถสองแถวด้วยการติดแอร์ที่ห้องผู้โดยสาร ทำเบาะและพื้นให้ดูหรูหราทันสมัย สะอาด น่านั่ง
จังหวัดสมุทรสงคราม
ต่อไปนี้คือเส้นทางเดินรถจังหวัดสมุทรสงคราม
จังหวัดสระบุรี
สำนักงานขนส่งจังหวัดสระบุรี ร่วมกับ บริษัท สระบุรีพัฒนาเมือง จำกัด (SBCD) และพันธมิตรหลายภาคส่วน ได้จัดทำการศึกษาความเหมาะสมและทดลองเส้นทางเดินรถ ตามโครงการ Saraburi Smart Bus
โดยจะมีการทดลองเดินรถโดยสาร 2 เส้นทาง ได้แก่
แกปจังก์ชัน
แกปจังก์ชัน (Gap junctions) หรือชื่ออื่น ๆ เนซุส (nexus) หรือ มาคูลา คอมมูนิแคนส์ (macula communicans) เป็นการเชื่อมต่อระหว่างเซลล์ที่มีลักษณะเฉพาะ (specialised intercellular connection) ในประเภทของเซลล์สัตว์จำนวนมาก  แกปจังก์ชันนั้นเชื่อมต่อไซโทพลาซึมของเซลล์สองเซลล์เข้าด้วยกันโดยตรง ซึ่งทำให้โมเลกุล, ไอออน และการกระตุ้นทางไฟฟ้าสามารถส่งต่อกันระหว่างเซลล์ได้โดยตรงผ่านทางเข้าออกซึ่งมีการควบคุมนี้  แชนแนลของแกปจังก์ชัน (gap junction channel) หนึ่งแชนแนลนั้นประกอบด้วยคอนเนซอน (connexon) หรือเฮมิแชนแนล (hemichannel) สองอัน ที่ซึ่งเชื่อมต่อกันไปทั่วพื้นที่ภายในเซลล์  แกปจังก์ชันนั้นเทียบเคียงได้กับพลาสโมเดสมาตาในเซลล์พืช
รถโดยสารประจำทางในประเทศไทย
จังหวัดสระบุรี
โดยได้เริ่มเดินรถวันที่ 29 เมษายน 2562 ต่อมาปรากฏว่าเส้นทางสาย 9 มีผู้ใช้บริการน้อยมาก จึงได้ยุติการทดลองเดินรถไป คงเหลือแค่สาย 10 เพียงสายเดียว และเมื่อการทดลองเดินรถสาย 10 ผ่านไปสักระยะหนึ่ง และได้ผลตอบรับที่ดี สำนักงานขนส่งจังหวัดสระบุรี จึงได้มีการยื่นขอกำหนดเส้นทางในสัมปทานอย่างเป็นทางการ และเปลี่ยนมาใช้เลขสาย 9 แทน ตั้งแต่วันที่ 1 กรกฎาคม 2563
ปัจจุบันสาย​ 9​ ให้บริการด้วยรถโดยสารไฟฟ้า​ เดินรถโดยบริษัท​ เอสบี​ ทรานซิท จำกัด​ อัตราค่าโดยสาร​ 20​ บาทตลอดสาย​ สามารถชำระค่าโดยสารได้ทั้งเงินสดและ​ผ่าน​แอพลิเคชั่นทรูมันนี่​ วอลเลท
ต่อไปนี้คือเส้นทางรถประจำทางในจังหวัดสระบุรี
จังหวัดกาญจนบุรี
ต่อไปนี้คือเส้นทางเดินรถจังหวัดกาญจนบุรี
จังหวัดฉะเชิงเทรา
รถสองแถวภายในจังหวัดแบ่งเป็นสี ได้แก่
จังหวัดชลบุรี
ต่อไปนี้คือเส้นทางเดินรถจังหวัดชลบุรี
จังหวัดระยอง
บริษัท ระยองพัฒนาเมือง จำกัด วางแผนจัดหารถโดยสารประจำทางมาวิ่งรองรับผู้โดยสารจากสถานีท่าอากาศยานอู่ตะเภาของโครงการรถไฟความเร็วสูงเชื่อม 3 สนามบินกับศูนย์เศรษฐกิจใหม่ 7 แห่งในเมืองระยอง โดยมีเส้นทางนำร่องระยะทาง 15 กิโลเมตร
จังหวัดภูเก็ต
บริษัท ภูเก็ตพัฒนาเมือง จำกัด (PCKD) ได้เปิดเดินรถโดยสาร ภูเก็ตสมาร์ทบัส โดยวิ่งระหว่าง ท่าอากาศยานภูเก็ต - หาดราไวย์ (ค่าโดยสารเริ่มตั้งแต่ 50 - 170 บาท) ตั้งแต่วันที่ 1 เมษายน 2561 โดยการชำระค่าโดยสารต้องชำระด้วยบัตรแรบบิทเท่านั้น
องค์การบริหารส่วนจังหวัดภูเก็ต ให้บริการรถโพถ้องสีชมพู ให้บริการในเส้นทางดังนี้
อย่างไรก็ดี องค์การบริหารส่วนจังหวัดภูเก็ตได้ยกเลิกรถโพถ้อง และปรับเปลี่ยนมาใช้รถพลังงานไฟฟ้า (EV) จำนวน 24 คัน เพื่อส่งเสริมภูเก็ตให้เป็นกรีนซิตี้ โดยได้เริ่มเปลี่ยนรถที่ให้บริการตั้งแต่วันที่ 1 ตุลาคม 2564
ภาคเหนือ
บริษัท ชัยพัฒนาขนส่งเชียงใหม่ จำกัด (เดิมชื่อ บริษัท ไทยพัฒนกิจขนส่ง จำกัด) ให้บริการรถโดยสารระหว่างจังหวัดครอบคลุมพื้นที่ภาคเหนือ รวมทั้งภาคอีสานและภาคใต้ที่มีเส้นทางต่อเนื่องรวมถึงกรุงเทพมหานคร โดยมีชื่อทางการตลาดเป็น กรีนบัส (Greenbus) ให้บริการในเส้นทางรถหมวด 3 และ บลูไนน์ (Blue9) สำหรับเส้นทางรถหมวด 2 สาย 1 (กรุงเทพฯ - พิษณูโลก - เชียงใหม่) สาย 957 (กรุงเทพฯ - แม่สาย) สาย 962 (กรุงเทพฯ - เชียงของ) รถหมวด 3 สาย 152 (ลำปาง - เชียงใหม่) และรถหมวด 4 สาย 1241 (เชียงใหม่ - แม่สาย) สาย 1662 (เชียงใหม่ - เวียงป่าเป้า)
บริษัท เพชรประเสริฐทัวร์ จำกัด ให้บริการรถโดยสารระหว่างจังหวัดครอบคลุมพื้นที่ภาคเหนือ รวมทั้งภาคอีสานและภาคกลางที่มีเส้นทางต่อเนื่องรวมถึงกรุงเทพมหานคร
ภาคอีสาน
บริษัท นครชัยขนส่ง จำกัด ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคตะวันออกที่มีเส้นทางต่อเนื่อง
บริษัท นครชัยทัวร์ จำกัด (ซึ่งแยกตัวออกมาจากบริษัท นครชัยขนส่ง จำกัด) ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคเหนือที่มีเส้นทางต่อเนื่องรวมถึงกรุงเทพมหานคร โดยมีชื่อทางการตลาดเป็น นครชัยทัวร์ ให้บริการในเส้นทางรถหมวด 3 และ นครชัย 21 (ภายใต้ชื่อบริษัท นครชัย 21 จำกัด) สำหรับเส้นทางรถหมวด 2 สาย 21 (กรุงเทพฯ - นครราชสีมา)
บริษัท นครชัยแอร์ จำกัด ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคเหนือและภาคตะวันออกที่มีเส้นทางต่อเนื่องรวมถึงกรุงเทพมหานคร
ภาคกลางและภาคตะวันออก
รถโดยสารระหว่างจังหวัดในภาคกลางและภาคตะวันออกโดยมากจะเป็นรถร่วม บขส. และมีบางส่วนเดินรถโดยผู้ประกอบรายย่อยของแต่ละจังหวัดที่ได้รับสัมปทานโดยตรงกับกรมการขนส่งทางบก
ภาคตะวันตก
บริษัท ศศนันท์ทรานสปอร์ต จำกัด ให้บริการรถโดยสารระหว่างจังหวัดครอบคลุมพื้นที่ภาคตะวันตก รวมทั้งภาคเหนือที่มีเส้นทางต่อเนื่องรวมถึงกรุงเทพมหานคร
ภาคใต้
บริษัท ปิยะชัยพัฒนา จำกัด ให้บริการรถโดยสารระหว่างจังหวัดครอบคลุมพื้นที่ภาคใต้ รวมทั้งภาคเหนือที่มีเส้นทางต่อเนื่อง โดยเป็นผู้ให้บริการรถประจำทางหมวด 3 สาย 877 (แม่สาย - ด่านนอก) ซึ่งเป็นรถประจำทางที่มีระยะทางยาวที่สุดในประเทศไทย โดยมีระยะทางถึง 1,888 กิโลเมตร ใช้เวลาเดินทาง 26 ชั่วโมง 30 นาที
บริษัท ปิยะรุ่งเรืองทัวร์ จำกัด ให้บริการรถโดยสารระหว่างจังหวัดครอบคลุมพื้นที่ภาคใต้ รวมทั้งภาคอีสานและภาคตะวันออกที่มีเส้นทางต่อเนื่องรวมถึงกรุงเทพมหานคร
รถโดยสารระหว่างประเทศ
บริษัท ขนส่ง จำกัด (บขส.) นอกจากจะให้บริการรถโดยสารระหว่างจังหวัดภายในประเทศแล้ว ยังมีบริการรถโดยสารระหว่างประเทศ ให้บริการไปถึงประเทศลาว (มีรถจากในประเทศลาวให้บริการร่วมด้วยในบางเส้นทาง) และประเทศกัมพูชา (มีรถจากในประเทศกัมพูชาให้บริการร่วมด้วยในบางเส้นทาง) โดยในปัจจุบัน บขส. เปิดเดินรถโดยสารระหว่างประเทศแล้ว 15 เส้นทาง ดังนี้
รถโดยสารประจำทางด่วนพิเศษ
ที่กรุงเทพมหานครมีบริการรถโดยสารประจำทางด่วนพิเศษ เป็นระบบขนส่งมวลชนที่มีลักษณะคล้ายกับรถประจำทาง แต่การเดินของรถนั้นแยกออกจากถนนปกติ ปัจจุบันเปิดให้บริการ 1 เส้นทาง คือ รถโดยสารด่วนพิเศษ สายสาทร-ราชพฤกษ์ (ในสัมปทานใช้เลขสาย 402 ) ระยะทาง 15.9 กิโลเมตร
พิพิธภัณฑ์โบราณคดีอียิปต์พีทรี
พิพิธภัณฑ์โบราณคดีอียิปต์พีทรี เป็นส่วนหนึ่งของพิพิธภัณฑ์และคอลเล็กชันของยูนิเวอร์ซิตีคอลลิจลันเดินในลอนดอน เป็นพิพิธภัณฑ์ที่เก็บรักษาโบราณวัตถุมากกว่า 80,000 ชิ้นและจัดอยู่ในกลุ่มโบราณวัตถุชั้นนำของโลกจากอียิปต์และซูดาน
ประวัติ
พิพิธภัณฑ์แห่งนี้ก่อตั้งขึ้นเพื่อเป็นศูนย์ทรัพยากรการสอนสำหรับภาควิชาโบราณคดีอียิปต์และนิรุกติศาสตร์ที่มหาวิทยาลัยคอลเลจ ในเวลาเดียวกันกับที่แผนกนี้ก่อตั้งขึ้นในปี ค.ศ. 1892 ชุดสะสมในช่วงแรกเริ่มต้นได้รับการบริจาคโดยนักเขียนอะมีเลีย เอดเวิดส์ วิลเลียม แมตทิว ฟลินเดอส์ พีทรี ซึ่งเป็นศาสตราจารย์คนแรกได้ทำการขุดค้นที่สำคัญหลายครั้ง และในปี ค.ศ. 1913 พีทรีได้ขายชุดสะสมโบราณวัตถุของอียิปต์ให้กับมหาวิทยาลัยคอลเลจ สร้างชุดสะสมโบราณวัตถุอียิปต์ของฟลินเดอส์ พีทรี และเปลี่ยนพิพิธภัณฑ์ให้เป็นหนึ่งในคอลเล็กชันชั้นนำนอกประเทศอียิปต์ โดยชุดสะสมดังกล่าวจัดแสดงครั้งแรกในเดือนมิถุนายน ค.ศ. 1915 พีทรีได้ขุดค้นสถานที่สำคัญหลายสิบแห่งในเส้นทางอาชีพของเขา รวมถึงสุสานสมัยโรมันที่ฮาวารา ซึ่งมีชื่อเสียงจากภาพเหมือนมัมมี่ที่สวยงามในรูปแบบโรมันคลาสสิก อะมาร์นา ซึ่งเมืองของฟาโรห์อะเคนอาเตน และพีระมิดแท้แห่งแรกที่ไมดุม ซึ่งเขาได้ค้นพบหลักฐานที่เก่าแก่ที่สุดเกี่ยวกับการทำมัมมี่
ของสะสมและห้องสมุดได้รับการจัดไว้ในห้องจัดแสดงภายในอาคารหลักของมหาวิทยาลัย และหนังสือนำเที่ยวได้รับการตีพิมพ์ในปี ค.ศ. 1915 ในช่วงแรก ผู้เข้าชมคอลเลกชั่นเป็นนักศึกษาและนักวิชาการ ซึ่งไม่ได้เปิดให้ประชาชนทั่วไปเข้าชม พีทรีได้เกษียณจากมหาวิทยาลัยคอลเลจลอนดอน (UCL) ในปี ค.ศ. 1933 ถึงแม้ว่าผู้สืบทอดของเขาจะยังคงเพิ่มชุดสะสมต่างๆ ต่อไป โดยขุดในส่วนอื่นๆ ของอียิปต์และซูดาน ในช่วงสงครามโลกครั้งที่ 2 (ค.ศ. 1939–1945) ของสะสมได้รับการบรรจุและย้ายออกจากลอนดอนเพื่อความปลอดภัย และในช่วงต้นคริสต์ทศวรรษ 1950 ก็ได้มีการย้ายไปยังที่เป็นคอกม้าเก่า ซึ่งยังคงอยู่ติดกับห้องสมุดวิทยาศาสตร์ ดี.เอ็ม.เอส วัตสัน ของยูซีแอล
พระเจ้าโจวคัง
พระเจ้าโจวคัง เป็นกษัตริย์องค์ที่สามของจีนในราชวงศ์โจว และเป็นพระราชโอรสของพระเจ้าโจวเฉิง ครองราชย์ในช่วงระหว่าง 1020 – 996 ปีก่อนคริสตกาล หรือ 1005-978 ปีก่อนคริสตกาล
พระเจ้าโจวคัง ได้ทรงตามรอยนโยบายของพระราชบิดาพระเจ้าโจวเฉิง และทรงขยายอาณาเขตของโจวในภาคเหนือและตะวันตก พระองค์ยังปราบปรามการก่อจลาจลในภาคตะวันออก ทำให้ราชวงศ์โจวเจริญรุ่งเรืองภายใต้การปกครองของพระเจ้าโจวคัง
พระองค์มีพระราชโอรส 1 พระองค์ คือ พระเจ้าโจวเจ้า
อ้างอิง
-996
ชุ่ย ผิง
ชุ่ย ผิง (Tsui Ping) เป็นนักร้องหญิงชาวฮ่องกง มีชื่อเสียงในฐานะนักร้องเพลงป็อปภาษาจีนกลาง ระหว่างช่วงทศวรรษ 1950 ถึงต้นทศวรรษ 1970 เป็นเจ้าของสมญา "ปลาทอง" (Goldfish Beauty, 金魚美人) เนื่องจากมีนัยน์ตากลมโตงดงาม
ครอบครัวของชุ่ย ผิง เป็นชาวมณฑลเจียงซู แต่เธอเกิดที่ฮาร์บินระหว่างที่บิดาเดินทางไปติดต่อธุรกิจที่นั่น ต่อมาครอบครัวย้ายไปอาศัยที่ฮ่องกง เธอเริ่มอาชีพนักร้องหลังจากได้ร้องเพลงในงานสังสรรค์แห่งหนึ่งเมื่ออายุ 15 ปี และสะดุดตานักแต่งเพลงชื่อ Wong Fuk Lin (王福齡) ซึ่งเป็นผู้แนะนำให้เธอเข้าทดสอบร้องเพลงและแสดงนำในภาพยนตร์ของบริษัทชอว์บราเดอส์  เธอได้รับเลือกให้รับบทนำในภาพยนตร์เรื่องหนึ่ง แต่ได้ตัดสินใจยึดอาชีพนักร้องเป็นหลัก
ชีวิตส่วนตัว เธอสมรสกับ เจียง หง (江宏, Jiang Hong) นักร้องเพลงประกอบภาพยนตร์ของชอว์บราเดอส์ จนกระทั่งเขาเสียชีวิตในปี 1995 ชุ่ย ผิงประกาศอำลาวงการในปี 1971 แต่ยังกลับมาร้องเพลงในคอนเสิร์ตรอบพิเศษในปี 1997 และปรากฏตัวเป็นแขกรับเชิญรายการโทรทัศน์ในปี 2004
หย่งชุน หมัดสั้นสะท้านบู๊ลิ้ม
เนื้อเรื่อง
เหยียน หย่งชุน (หยาง จื่อฉยง) เป็นแม่ค้าขายเต้าหู้ อยู่ในหมู่บ้านริมเขาไทซาน ต่อมาด้วยความสวย หย่งชุนถูกอันธพาลรังแกและข่มขู่ให้แต่งงานด้วย เธอจึงหนีขึ้นเขาและได้พบกับแม่ชีอู่เหม่ย (เจิ้ง เพ่ยเพ่ย) ผู้ซึ่งสอนกังฟูให้เธอจนช่ำชอง และเป็นที่มาของเพลงมวยหย่งชุน
หย่งชุนได้ช่วยเยี่ยมเหนียง (แคทเธอรีน เฟยหง ยาน) สาวชาวบ้านไร้ที่พึ่งไว้จากการฉุดของโจรป่าและพามาอยู่ด้วยที่บ้าน เหลียง ปอกเชา (เจิ้น จื่อตัน) คู่หมั้นหย่งชุนเดินทางถึงคิดว่าหย่งชุนเป็นชาย และเยี่ยนเหนียงเป็นหย่งชุนจนเกิดการหึงหวง วานรเหินรองหัวหน้าโจรป่าคิดจะมาฉุดเยี่ยนเหนียงอีกครั้งแต่ถูกหย่งชุนทำร้ายบาดเจ็บ ชะนีเหิน (ฉีเส้าเฉียน) หัวหน้าโจรจึงออกโรงมาล้างแค้น หย่งชุนแม้จะชนะแต่ก็บาดเจ็บสาหัส
ด้านเหลียงปอกเชาเมื่อรู้ว่าใครคือเหย่งชุนตัวจริงจึงตัดสินใจขอแต่งงาน ส่วนหย่งชุนจึงขึ้นเขาไปหาอาจารย์รักษาตัวและขอคำชี้แนะ จากนั้นลงมาสู้กับชะนีเหินอีกครั้งโดยมีเดิมพันว่า ถ้าหย่งชุนแพ้ต้องแต่งกับชะนีเหิน แต่ถ้าชนะชะนีเหินต้องเรียกหย่งชุนว่าแม่
เบื้องหลัง
สำหรับเรื่องนี้ถือเป็นภาพยนตร์ตลกด้วย ที่กระทั่งจบก็ไม่มีตัวละครตัวไหนตายเลย
นำแสดงโดย หยาง จื่อฉยง นักแสดงกังฟูหญิงชาวมาเลเซีย ที่นับเป็นการแสดงนำเป็นเรื่องที่ 2 ในภาพยนตร์ของหยวน หวูปิง ต่อจาก Tai Chi Master ภาพยนตร์เรื่องก่อนหน้านั้นเพียงเรื่องเดียวในปี ค.ศ. 1993
ในเว็บไซต์IMDbได้ให้คะแนนภาพยนตร์เรื่องนี้ 7 ดาวจากทั้งหมด 10 คะแนนเต็ม
ในประเทศไทยเมื่อเข้าฉายในโรงภาพยนตร์ใช้ชื่อภาษาไทยว่า หย่งชุน หมัดสั้นสะท้านบู๊ลิ้ม แต่เมื่อออกเป็นดีวีดีใช้ชื่อว่า พยัคฆ์สาวหมัดหย่งชุน
ต่อมาในฮ่องกงได้มีการสร้างต่อเป็นซีรีส์ในชื่อเดียวกัน ออกอากาศตั้งแต่ปี ค.ศ. 2004-2007 ความยาว 40 ตอน นำแสดงโดย หยวนเปียว, เซียะ ถิงฟง และหง จินเป่า (ชื่อภาษาไทยว่า "หย่งชุน พยัคฆ์แค้นเลือดมังกร")
แมตแล็บ
แมตแล็บ (MATLAB: Matrix Laboratory) เป็นซอฟต์แวร์ในการคำนวณและการเขียนโปรแกรม โปรแกรมหนึ่ง ที่มีความสามารถครอบคลุมตั้งแต่ การพัฒนาอัลกอริธึม การสร้างแบบจำลองทางคณิตศาสตร์ และการทำซิมูเลชั่นของระบบ การสร้างระบบควบคุม  และโดยเฉพาะเรื่อง image processing และ wavelet การสร้างเมตริกซ์ ผลิตโดยบริษัทแมตเวิรกส์ ตัวแทนจำหน่ายในประเทศไทยคือ บริษัท เทคซอร์ส ซิสเท็มส์ (ประเทศไทย) จำกัด
แมตแล็บเป็นโปรแกรมสำเร็จรูปที่ใช้กันอย่างแพร่หลายในแวดวงของนักวิทยาศาสตร์และ วิศวกรในปัจจุบัน ชื่อโปรแกรม MATLAB นั้นย่อมาจาก Matrix Laboratory แมตแล็บได้เริ่มต้น ขึ้นเพื่อต้องการให้เราสามารถแก้ปัญหาตัวแปรที่มีลักษณะเป็นเมทริดซ์ได้ง่ายขึ้น แมตแล็บ เริ่มพัฒนาครั้งแรกโดย Dr. Cleve Molor ซึ่งเขียนโปรแกรมนี้ขึ้นมาด้วยภาษาฟอร์แทรน โดยโปรแกรมนี้ได้ พัฒนาภายใต้โครงการ LINPACK และ EISPACK
การทำงาน
แมตแล็บสามารถทำงานได้ทั้งในลักษณะของการติดต่อโดยตรง คือการเขียนคำสั่งเข้าไปทีละคำสั่ง เพื่อให้แมตแล็บประมวลผลไปเรื่อยๆ หรือสามารถที่จะรวบรวม ชุดคำสั่งเรานั้นเป็นโปรแกรมก็ได้ ข้อสำคัญอย่างหนึ่งของแมตแล็บก็คือข้อมูลทุกตัวจะถูกเก็บใน ลักษณะของแถวลำดับ คือในแต่ละตัวแปรจะได้รับการแบ่งเป็นส่วนย่อยเล็กๆขึ้น ซึ่งการใช้ตัวแปรเป็นแถวลำดับ ในแมตแล็บเราไม่จำเป็นที่จะต้องจองมิติเหมือนกับ การเขียนโปรแกรมในภาษาขั้นต่ำทั่วไป ซึ่งทำให้เราสามารถที่จะแก้ปัญหาของตัวแปรที่อยู่ในลักษณะ ของเมทริกซ์และเวกเตอร์ได้โดยง่าย ซึ่งทำให้เราลดเวลาการทำงานลงได้อย่างมากเมื่อเทียบกับการเขียน โปรแกรมโดยภาษาซีหรือภาษาฟอร์แทรน
สำนักวิชาเทคโนโลยีสังคม มหาวิทยาลัยเทคโนโลยีสุรนารี
สำนักวิชาเทคโนโลยีสังคม มหาวิทยาลัยเทคโนโลยีสุรนารี เป็นสำนักวิชาที่จัดการเรียนการสอนด้านสังคมศาสตร์ โดยจัดการเรียนการสอนรายวิชาบริการกลาง คือ ศึกษาทั่วไปและภาษาอังกฤษ จัดการเรียนการสอนเพื่อผลิตบัณฑิตทั้งระดับปริญญาตรี ปริญญาโท และปริญญาเอก มุ่งเน้น “คุณธรรมนำความรู้” ทุกรายวิชาจะกำหนด “คุณธรรมประจำรายวิชา” ไว้เพื่อให้นักศึกษายึดถือ และจัดกิจกรรมการเรียนนำคุณธรรมมาปฏิบัติ สำนักวิชาเทคโนโลยีสังคม มุ่งมั่นสร้างสรรค์งานวิจัย งานวิชาการ อันเป็นนวัตกรรม เพื่อนำกลับไปใช้ในการเรียนการสอน การบริการวิชาการและการทะนุบำรุงศิลปะและวัฒนธรรมอย่างครบวงจร
ประวัติ
พระราชบัญญัติมหาวิทยาลัยเทคโนโลยีสุรนารี พ.ศ. 2533 ได้กำหนดให้สำนักวิชาเทคโนโลยีสังคมเป็นหนึ่งในหน่วยงานหลักที่มีหน้าที่ต้องปฏิบัติภารกิจให้ครบทั้ง 5 ประการ คือ การผลิตบัณฑิต การวิจัย การปรับแปลงถ่ายทอดและพัฒนาเทคโนโลยี การบริการวิชาการแก่สังคม และการทะนุบำรุงศิลปะและวัฒนธรรม ซึ่งสำนักวิชาเทคโนโลยีสังคม  ได้ปฏิบัติครบทั้ง 5 ภารกิจมาตั้งแต่ พ.ศ. 2536 ซึ่งเป็นปีที่มหาวิทยาลัยเทคโนโลยีสุรนารีเริ่มเปิดดำเนินการ
คำว่า “เทคโนโลยีสังคมหรือวิทยาศาสตร์สังคม” หมายถึง วิทยาการสมัยใหม่ที่ประยุกต์วิธีการทางวิทยาศาสตร์เข้ามาประสมประสานใช้ประโยชน์ ดังนั้น วิชาการด้านสังคมศาสตร์และมนุษยศาสตร์ที่ประยุกต์ใช้วิทยาศาสตร์ น่าจะเรียกว่าได้ เทคโนโลยีสังคม ซึ่งเป็นเทคโนโลยีที่พัฒนาพื้นฐานทางสังคมให้ดีขึ้น ซึ่งตรงกับแนวคิดในการตั้งสำนักวิชาเทคโนโลยีสังคมของมหาวิทยาลัยเทคโนโลยีสุรนารี
สำนักวิชาเทคโนโลยีสังคม เป็นชื่อที่มีความแตกต่างจากมหาวิทยาลัยอื่น โดยมหาวิทยาลัยแต่ละแห่งจะใช้ชื่อเรียกแตกต่างกันไป ได้แก่ คณะมนุษยศาสตร์ หรือ คณะสังคมศาสตร์ เป็นต้น ตามความหมายของพจนานุกรมราชบัณฑิตยสถาน คำว่า “เทคโนโลยี” หมายถึง “วิทยาการที่นำเอาความรู้ทางวิทยาศาสตร์มาใช้ให้เกิดประโยชน์ในทางปฏิบัติได้ ประยุกต์ได้” ดังนั้น “เทคโนโลยีสังคม” จึงเป็นศาสตร์ทางสังคมยุคใหม่ถือว่าเป็นวิทยาศาสตร์เพราะว่าใช้วิธีการทางวิทยาศาสตร์ แต่นำมาประยุกต์ใช้ในด้านสังคม ซึ่งหมายความว่า “วิทยาการที่นำเอาความรู้ทางสังคมศาสตร์หรือวิทยาศาสตร์สังคมมาใช้ให้เกิดประโยชน์ในทางปฏิบัติ” หรือเรียกว่า “สังคมศาสตร์ประยุกต์”
ปัจจุบันสำนักวิชาเทคโนโลยีสังคม เปิดสอนระดับปริญญาตรี ระดับปริญญาโท และระดับปริญญาเอก หลักสูตรที่เปิดสอนได้แก่ หลักสูตรวิทยาการสารสนเทศบัณฑิต หลักสูตรการจัดการบัณฑิต  หลักสูตรการจัดการมหาบัณฑิต  หลักสูตรวิทยาการสารสนเทศมหาบัณฑิต หลักสูตรศิลปศาสตร  มหาบัณฑิต (ภาษาอังกฤษศึกษา) หลักสูตรศิลปศาสตรดุษฎีบัณฑิต (ภาษาอังกฤษศึกษา) และเปิดสอนหลักสูตรวิทยาการสารสนเทศดุษฎีบัณฑิต ในภาคการศึกษาที่ 1 ปีการศึกษา 2553
ภาษาบาโลจ
ภาษาบาโลจ เป็นภาษากลุ่มอิหร่านตะวันตกเฉียงเหนือ ส่วนใหญ่พูดกันในบาโลชิสถาน มีผู้พูด 3 ถึง 5 ล้านคน นอกจากปากีสถาน อิหร่าน และอัฟกานิสถานแล้ว ยังมีผู้พูดภาษานี้ในโอมาน รัฐอาหรับริมอ่าวเปอร์เซีย เติร์กเมนิสถาน แอฟริกาตะวันออก และสังคมพลัดถิ่นในส่วนอื่นของโลก มีการเสนอแนะว่าต้นกำเนิดของภาษาบาโลจอยู่ในบริเวณรอบ ๆ ภูมิภาคแคสเปียนกลาง
วิทยาหน่วยคำ
ภาษาบาโลจสูญเสียระบบการระบุเพศของภาษาเปอร์เซียโบราณเหมือนกลุ่มภาษาอิหร่านตะวันตกหลายภาษา
สระ
ระบบสระของภาษาบาโลจมีอย่างน้อย 8 เสียง ได้แก่ เสียงยาว 5 เสียง และเสียงสั้น 3 เสียง ได้แก่, , , , , ,  และ
พยัญชนะ
ตารางข้างล่างแสดงเสียงพยัญชนะที่พบได้ทั่วไปในภาษาบาโลจถิ่นเหนือและถิ่นใต้ ในภาษาบาโลจถิ่นตะวันตก เสียงพยัญชนะ /s/, /z/, /n/, /ɾ/ และ /l/ อยู่ในบริเวณปุ่มเหงือก เสียงหยุด /t/ และ /d/ อยู่ในบริเวณฟันทั้งสองภาษาถิ่น
ไวยากรณ์
การเรียงลำดับคำโดยทั่วไปของภาษาบาโลจเป็นประธาน-กรรม-กริยา มีลักษณะสัมพันธการกเช่นเดียวกับภาษากลุ่มอินโด-อิเรเนียนอื่น ๆ
ระบบการเขียน
ก่อนคริสต์ศตวรรษที่ 19 ภาษาบาโลจไม่มีการใช้เป็นภาษาเขียน การเขียนที่เป็นทางการใช้ภาษาเปอร์เซีย แม้ว่าจะใช้ภาษาบาโลจในศาลแล้ว
เจ้าหน้าที่อาณานิคมอังกฤษเป็นคนกลุ่มแรกที่เขียนภาษาบาโลจด้วยอักษรละติน หลังการก่อตั้งประเทศปากีสถาน นักวิชาการบาโลจหันมาใช้อักษรเปอร์เซีย
ใน ค.ศ. 2002 มีงานประชุมที่จัดขึ้นเพื่อช่วยสร้างอักษรมาตรฐานสำหรับภาษาบาโลจ
สุรพันธ์ ชินวัตร
สุรพันธ์ ชินวัตร อดีตสมาชิกสภาผู้แทนราษฎร จังหวัดเชียงใหม่ พรรคชาติไทย และอดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์
ประวัติ
สุรพันธ์ ชินวัตร เป็นบุตรของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี สำเร็จการศึกษาระดับมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีด้านย้อมสีและพิมพ์ผ้าจาก ประเทศเยอรมนี ด้านชีวิตครอบครัวสมรสกับนางประเมิน (มีพานิช) ชินวัตร มีบุตร 6 คน ต่อมาเขาป่วยด้วยโรคสมองเสื่อมชนิดอัลไซเมอร์ ไม่มีความรับรู้เรื่องใดๆ จนกระทั่งเสียชีวิตในวันที่ 7 มิถุนายน พ.ศ. 2559
สุรพันธ์ ชินวัตร เป็นน้องชายของนายบุญเลิศ ชินวัตร บิดาของ พ.ต.ท.ดร.ทักษิณ ชินวัตร อดีตนายกรัฐมนตรีของไทย
งานการเมือง
สุรพันธ์ ชินวัตร ได้รับการเลือกตั้งเป็นสมาชิกสภาผู้แทนราษฎร จังหวัดเชียงใหม่ 6 สมัย คือ
ในปี 2539 เขาได้ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับ ธวัชวงศ์ ณ เชียงใหม่ และพงศ์ สุภาวสิทธิ์ แต่ไม่ได้รับเลือกตั้ง มีเพียงธวัชวงศ์เพียงคนเดียวที่ได้เป็น ส.ส.ในครั้งนั้น